|  |
| --- |
| PATVIRTINTA  Klaipėdos miesto savivaldybės administracijos  direktoriaus 2019 m. gruodžio 9 d.  įsakymu Nr. AD1-1490 |
| (Klaipėdos miesto savivaldybės administracijos |
| direktoriaus 2020 m. kovo 4 d. |
| įsakymo Nr. AD1-317 redakcija) |

**KLAIPĖDOS MIESTO SAVIVALDYBĖS BIUDŽETO LĖŠOMIS DALINAI FINANSUOJAMOS PROGRAMOS „SAUGIŲ, ATVIRŲ ERDVIŲ PLĖTOJIMO IR PRITAIKYMO PLATFORMOS „ERDVĖS“ ĮGYVENDINIMAS“ FINANSAVIMO SĄLYGŲ APRAŠAS**

|  |  |  |
| --- | --- | --- |
| **1. BENDROJI FINANSAVIMO SĄLYGŲ APRAŠO DALIS** | | |
| 1.1. | Klaipėdos miesto savivaldybės biudžeto lėšomis iš dalies finansuojamos programos „Saugių, atvirų erdvių plėtojimo ir pritaikymo platformos „Erdvės“ įgyvendinimas“ finansavimo sąlygų apraše (toliau – FSA) nustatytos tinkamumo finansuoti sąlygos – reikalavimai, kurie taikomi pareiškėjui, siekiančiam gauti finansavimą programai įgyvendinti, susidedantys iš tinkamumo finansuoti sąlygų, pareiškėjų įsipareigojimų, projektų atrankos kriterijų, kitų pareiškėjams ir programai taikomų reikalavimų. Projektų atrankos ir įgyvendinimo tvarką nustato EUROPOS JAUNIMO SOSTINEI 2021 M. SKIRTŲ PROJEKTŲ DALINIO FINANSAVIMO IŠ KLAIPĖDOS MIESTO SAVIVALDYBĖS BIUDŽETO LĖŠŲ TVARKOS APRAŠAS, patvirtintas Klaipėdos miesto savivaldybės tarybos 2019 m. liepos 25 d. sprendimu Nr. T2-251 (toliau – Aprašas). | |
| 1.2. | FSA taikomas: | „Saugių, atvirų erdvių plėtojimo ir pritaikymo platformos „Erdvės“ įgyvendinimas“ programos projektui, vadovaujantis pateikta paraiška ir susijusiais priedais Europos jaunimo sostinės 2021 titului gauti, vertintojų išvadomis ir rekomendacijomis, pasirašyta bendradarbiavimo sutartimi tarp Klaipėdos miesto savivaldybės ir Europos jaunimo forumo bei Europos jaunimo sostinės sąlygomis (angl. European youth capital terms and conditions). |
| 1.3. | Programos, kuriai parengtas FSA, pagrindinis tikslas yra šis: | Užtikrinti kokybišką Europos jaunimo sostinės (toliau – EJS) 2021 projekto įgyvendinimą, vadovaujantis   * Europos jaunimo sostinės 2021 m. bendradarbiavimo sutarties, patvirtintos Klaipėdos miesto savivaldybės tarybos 2019 m. balandžio 12 d. sprendimu Nr. T2-98 „Dėl pritarimo Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui“, 6.1. punktu: „*Klaipėdos miestas įsipareigoja Forumui įgyvendinti EJS 2021 projektą. Šiuo atžvilgiu Klaipėdos miestas pripažįsta, kad jis yra įpareigotas įvykdyti konkrečias veiklas ir veiksmus pagal EJS 2021 programą, kaip nurodyta Galutinėje paraiškoje, pateiktoje pagal EJS taisykles ir sąlygas*“. * Klaipėdos miesto savivaldybės paraiška Europos jaunimo sostinės 2021 titului gauti, patvirtinta Klaipėdos miesto savivaldybės tarybos 2018 m. rugsėjo 27 d. sprendimu Nr. T2-197 „Dėl pritarimo Klaipėdos miesto savivaldybės paraiškai Europos jaunimo sostinės 2021 titului gauti“. |
| 1.4. | Finansuojamos veiklos: | * **Kampanija „Patrauklių miesto erdvių kūrimas“ (apšvietimas, grafiti, 3 D meno elementai nesaugiose Klaipėdos miesto zonose)** * **Tarptautinės dirbtuvės „Naujos nepatrauklių erdvių istorijos“** * **Tarptautinis festivalis-dirbtuvės „BeachArt“**   Pareiškėjai, teikiantys paraiškas, turi užpildyti Europos jaunimo sostinės 2021 m. programų projektų dalinio finansavimo iš Klaipėdos miesto savivaldybės biudžeto lėšų paraišką, kurios pagrindu būtų galima įvertinti, kaip teikiamas projektas programos įgyvendinimui atitinka Europos jaunimo sostinės 2021 paraišką, tikslus, remiamas veiklas, atliepia vertintojų išvadas ir rekomendacijas.  **Aukščiau išvardintos veiklos turi būti įtrauktos į teikiamą projektą** **ir aprašytos. Būtina įtraukti visas išvardintas veiklas.**  **Pagrindinės programos veiklos turi vykti 2020–2021 m., 2022 m. lėšos skiriamos programos rezultatams įsivertinti (tyrimams).** |
|  | Programos įgyvendinimo laikotarpis: | 2020–2022 m., 3 metai |
| 1.5. | Paraiškas gali teikti šie pareiškėjai: | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, išskyrus biudžetines įstaigas (Savivaldybės biudžetinės įstaigos gali būti projekto partnerėmis). |
| 1.6. | Kitos sąlygos | Paraišką teikiantis pareiškėjas turi:   1. per pastaruosius 5 metus būti sėkmingai įgyvendinęs bent 2 tarptautinius ar nacionalinius projektus arba vieną tarptautinį ir vieną nacionalinį projektą, iš kurių nors vieno projekto tikslinė grupė yra jaunimas nuo 14 iki 29 m., jaunimo ar su jaunimu dirbančios organizacijos. Reikalavimui pagrįsti pareiškėjas turi pateikti užsakovų pažymas arba sutarčių kopijas apie panašaus pobūdžio projektų įgyvendinimą ir projekto trumpą projekto apibūdinimą;   2. į programos rengimą bei įgyvendinimą įtraukti įvairias jaunimo grupes, jaunimo ar su jaunimu dirbančias organizacijas, Klaipėdos miesto bendruomenes, kitas organizacijas. Reikalavimui pagrįsti pareiškėjas pateikia ketinimų protokolų, sutarčių, raštų ar kitokių panašaus pobūdžio dokumentų kopijas;  3. projektui parinkti projekto vadovą (-ę), turintį (-čią) patirties tarptautinių projektų įgyvendinime. Reikalavimui pagrįsti pareiškėjas pateikia ne mažiau negu 1 įgyvendintą tarptautinį projektą, projekto vadovo (-ės) CV;  4. būti registruotas arba turėti buveinę bei vykdyti veiklą Klaipėdos mieste;  5. vykdyti visas projekte nurodytas veiklas Klaipėdos mieste;  6.  per pastaruosius 5 metus būti sėkmingai įgyvendinęs bent du projektus, kurių gauto finansavimo vidurkis yra ne mažesnis kaip 10 000 Eur. |
| 1.7. | Kvietimui teikti programos „Saugių, atvirų erdvių plėtojimo ir pritaikymo platformos „Erdvės“ įgyvendinimas“ paraiškas skiriama: | **58 500 Eur.** |
| 1.8. | Didžiausia lėšų projektui paramos suma negali viršyti: | **58 500 Eur.** |
| 1.9. | Didžiausia lėšų projektui įgyvendinti lyginamoji dalis: | Lėšos projektui įgyvendinti gali sudaryti iki 90 proc. visų tinkamų finansuoti projektų išlaidų. |
|  | | |

|  |
| --- |
| **2. PROJEKTŲ ATRANKOS KRITERIJAI** |
| Projektų kokybės vertinimo tvarką nustato Aprašo 36 ir 37 punktai bei KLAIPĖDOS MIESTO SAVIVALDYBĖS BIUDŽETO LĖŠOMIS DALINAI FINANSUOJAMŲ EUROPOS JAUNIMO SOSTINEI 2021 M. SKIRTŲ PROGRAMŲ PROJEKTŲ TURINIO IR IŠLAIDŲ PAGRĮSTUMO VERTINIMO KRITERIJŲ APRAŠAS IR FORMA, patvirtinti Klaipėdos miesto savivaldybės administracijos direktoriaus 2019 m. rugpjūčio 6 d. įsakymu Nr.AD1-1096.  Paraiškų turinio vertinimas atliekamas vadovaujantis bendraisiais projekto vertinimo kriterijais ir specialiaisiais projektų vertinimo kriterijais.  Vertinant paraiškas, ekspertas turi įvertinti, kokia apimtimi (kiek kokybiškai) projektas atitinka kiekvieną kriterijaus kategoriją. Vertinimas atliekamas tik pagal paraiškoje pateiktą informaciją.  **Balų skyrimas**  Maksimalus paraiškos įvertinimas pagal bendruosius ir specialiuosius projektų vertinimo kriterijus – 100 balų. Ekspertas, prieš skirdamas vertinimo balą, turi įsitikinti, kad skiriamas balas neviršija kriterijaus kategorijai nustatyto maksimalaus balo (žr. lentelę).   |  |  | | --- | --- | | **Bendrieji projektų vertinimo kriterijai** | | | **Kriterijų kategorija** | **Maksimalus balas kiekvienai kategorijai** | | **Projekto atitiktis Europos jaunimo sostinės 2021 m. programai** | 20 | | **Projekto įgyvendinimo metodologinis pagrindimas ir jaunimo įtraukties strategija** | 30 | | **Projekto komanda ir partnerystė** | 20 | | **Poveikis ir tęstinumas** | 20 | | **Specialieji projekto vertinimo kriterijai** | 10 | | **IŠ VISO** | **100** |   Maksimalus projekto vertinimas balais pagal kiekvieną kriterijų suteikiamas tokiu atveju, kai projektas visiškai atitinką kriterijų. Minimalus projekto vertinimas pagal kiekvieną konkretų kriterijų suteikiamas, kai projektas visiškai neatitinka kriterijaus. Jeigu projektas atitinka kriterijų vidutiniškai, jis vertinamas puse maksimalaus kriterijaus balų skaičiaus. Atitinkamai daugiau nei puse maksimalaus kriterijaus balų skaičiaus vertinamas projektas, atitinkantis kriterijų daugiau nei vidutiniškai, o mažiau nei puse maksimalaus kriterijaus balų skaičiaus vertinamas projektas, atitinkantis kriterijų mažiau nei vidutiniškai.  **Jei paraiška nesurenka 60 balų vidurkio iš 100 galimų, ji atmetama.**  **Nesurinkus kiekvienoje vertinimo kriterijų grupėje nustatyto pereinamojo balo, paraiška yra atmetama.**  **Specialieji Europos jaunimo sostinės 2021 programos projektų vertinimo kriterijai:**   |  |  | | --- | --- | | **Vertinimo kriterijus** | **Skiriamų balų ribos** | | Įgyvendinant projektą įtraukiami partneriai ir (ar) dalyviai iš Kaliningrado srities | Projekte dalyvauja partneriai ir (ar) dalyviai iš Kaliningrado srities:   * projekto veiklose numatytas ir užtikrintas dalyvių iš Kaliningrado srities dalyvavimas – 2 balai; * į projekto įgyvendinimą įtrauktas partneris iš Kaliningrado srities su kuriuo sudaryta partnerystės sutartis teikiamam projektui – 3 balai. | | Įgyvendinant projektą įtraukiami partneriai ir (ar) dalyviai iš Šiaurės šalių ( Danija, Islandija, Norvegija, Suomija, Švedija, Airija, Jungtinė Karalystė, Estija, Latvija) | Pareiškėjas yra sudaręs partnerystės sutartį su bent vienu partneriu, t. y. kita nevyriausybine organizacija, asociacija ar viešąja įstaiga arba kita ne pelno organizacija iš Šiaurės šalių:   * projektas įgyvendinamas kartu su trimis ir daugiau partnerių iš skirtingų Šiaurės šalių – 5 balai; * projektas įgyvendinamas kartu su dviem partneriais iš skirtingų Šiaurės šalių – 3 balai; * projektas įgyvendinamas kartu su vienu partneriu iš vienos Šiaurės šalies – 1 balas. | | Projektas nukreiptas į ryšių tarp jaunimo ir su jaunimu dirbančių organizacijų, neorganizuoto, atskirties grupėms priskiriamo jaunimo, NVO sektoriaus, bendruomenių, švietimo bei kultūros įstaigų, jaunimo politikos formuotojų, nacionalinių ir regioninių partnerių tinklo kūrimą ir palaikymą | Projekte numatytas partnerių tinklo kūrimas ir palaikymas:   * projektas prisideda prie bendradarbiavimo ryšių tarp jaunimo ir su jaunimu dirbančių organizacijų kūrimo ir palaikymo – 1 balas; * į projekto veiklas, programos įgyvendinimą įtraukiamas neorganizuotas, atskirties grupėms priskiriamas jaunimas – 2 balai; * projektas prisideda prie bendradarbiavimo ryšių tarp NVO sektoriaus, bendruomenių, švietimo bei kultūros įstaigų, jaunimo politikos formuotojų kūrimo ir palaikymo – 1 balas; * projektas prisideda prie bendradarbiavimo ryšių tarp nacionalinių ir regioninių partnerių tinklo kūrimo ir palaikymo – 1 balas. | | Projektą inicijuoja Klaipėdos mieste įsikūrusios organizacijos | Projekto pareiškėjas yra:   * projekte partnerio teisėmis dalyvauja Klaipėdos m. įsikūrusios ir veiklą vykdančios organizacijos, bet pareiškėjas registruotas ne Klaipėdoje – 1 balas; * projekto pareiškėjas Klaipėdos m. registruota ir veiklą vykdanti organizacija – 2 balai. | | Prie projekto veiklų įgyvendinimo prisideda savanoriai | Savanoriai įtraukti į įgyvendinamo projekto veiklas:   * į visas veiklas – 2 balai; * į dalį veiklų – 1 balas. |   **Maksimali galima balų suma už atitikimą specialiesiems projektų vertinimo kriterijams – 10.** |

\_\_\_\_\_\_\_\_\_\_\_\_\_\_\_\_\_\_\_\_